भोपाल| देशभर की महिला हॉकी खिलाड़ी भी इन दिनों भोपाल में हैं। यह सभी यहां पर राजमाता विजया राजे सिंधिया गोल्ड कप हॉकी टूर्नामेंट में हिस्सा लेने आई हुई हैं। यह प्रतियोगिता सोमवार से मेजर ध्यानचंद हॉकी स्टेडियम मयूर पार्क पर आयाेजित की जा रही है। स्पर्धा का पहला मैच बीना और महापौर-11 के बीच सुबह 08:00 बजे से खेला जाएगा। जबकि दूसरे मैच में भारतीय रेलवे और साई नई दिल्ली की टीमें खेलती नजर आएंगी। तीसरे मैच में सोनीपत हरियाणा और हॉकी कपूरथला की खिलाड़ी मैदान पर होंगी। आखिरी मुकाबले में मेजबान मप्र हॉकी अकादमी और एसएजी ग्वालियर टीमें अपना दमखम दिखाएंगी।